stanford-oval/wikipedia huggingface dataset:
โลแกน เดอะ วูล์ฟเวอรีน

| โลแกน เดอะ วูล์ฟเวอรีน |
| --- | --- |
ใบปิดภาพยนตร์
กำกับ: เจมส์ แมนโกลด์
บทภาพยนตร์: สก็อตต์ แฟรงค์ เจมส์ แมนโกลด์ ไมเคิล กรีน
เนื้อเรื่อง: เจมส์ แมนโกลด์
สร้างจาก: วูล์ฟเวอรีน โดย รอย โทมัส เลน เวน จอห์น โรมิตา ซีเนียร์ และ โอล แมน โลแกน โดย มาร์ค มิลลาร์ สตีฟ แมคนิเวน
อำนวยการสร้าง: ฝ่ายงานสร้าง ฮัทช์ ปาร์คเกอร์ ไซมอน คินเบิร์ก ลอเรน ชูเลอร์ ดอนเนอร์ ฝ่ายบริหาร สแตน ลี เจมส์ แมนโกลด์ โจ คาราคคิโอโล จูเนียร์ จอร์ช แมคลากเลน
นักแสดงนำ:   ฮิวจ์ แจ็คแมน  แดฟเน่ คีน  แพทริค สจ๊วต  บอยด์ โฮลบรูค  สตีเฟน เมอร์ชานท์  ริชาร์ด อี. แกรนท์ 
กำกับภาพ: จอห์น แมทธีสัน
ตัดต่อ:   ไมเคิล แมคคัสเกอร์  เดิร์ค เวสเตอร์เวลท์ 
ดนตรีประกอบ: มาร์โก เบลทรามี่
บริษัทผู้สร้าง: มาร์เวลสตูดิโอส์ ทีเอสจี เอนเตอร์เทนเมนต์ คินเบิร์ก เจนเร ฮัทช์ ปาร์คเกอร์ โปรดักชันส์ บริษัท เดอะ ดอนเนอร์ส 
ผู้จัดจำหน่าย: ทเวนตีท์เซนจูรี่สตูดิโอส์
วันฉาย: 17 กุมภาพันธ์ ค.ศ. 2017 (เบอร์ลิน) 2 มีนาคม ค.ศ. 2017 (ไทย) 3 มีนาคม ค.ศ. 2017 (สหรัฐ)
ความยาว: 137 นาที
ภาษา: อังกฤษ สเปน
ทุนสร้าง: 97 ล้านดอลลาร์สหรัฐ
ทำเงิน: 612.4 ล้านดอลลาร์สหรัฐ
โลแกน เดอะ วูล์ฟเวอรีน หรือ โลแกน (อังกฤษ: Logan) เป็นภาพยนตร์อเมริกันแนวซูเปอร์ฮีโร่ ที่ออกฉายในปี ค.ศ. 2017 สร้างจากตัวละครวูล์ฟเวอรีนจากมาร์เวลคอมิกส์ ผลิตโดยมาร์เวลสตูดิโอส์ ทีเอสจีเอนเตอร์เทนเมนท์ และบริษัทเดอะดอนเนอร์ส จัดจำหน่ายโดยทเวนตีท์เซนจูรี่สตูดิโอส์ เป็นภาพยนตร์ลำดับที่ 10 ในภาพยนตร์ชุด เอ็กซ์เมน และเป็นภาพยนตร์ภาคเดี่ยวของตัวละครวูล์ฟเวอรีนภาคที่ 3 และเป็นภาคสุดท้าย ต่อจาก X-เม็น: กำเนิดวูล์ฟเวอรีน (2009) และเดอะ วูล์ฟเวอรีน (2013) ภาพยนตร์เรื่องนี้ได้รับแรงบันดาลใจส่วนหนึ่งจากหนังสือการ์ตูนชุด "โอล แมน โลแกน" โดย มาร์ค มิลลาร์ และ สตีฟ แมคนิเวน
หลังจากที่ภาพยนตร์ออกฉายได้ไม่นาน ภาพยนตร์เรื่องนี้ได้นำมาฉายใหม่อีกครั้งในรูปแบบภาพขาว-ดำชื่อ "โลแกน นัวร์" และฉายแบบจำกัดโรงในสหรัฐอเมริกา โดยภาพยนตร์ฉบับนี้จะวางจำหน่ายพร้อมกับฉบับดั้งเดิมในชุดแผ่นบลู-เรย์อีกด้วย
นักแสดง

| บทบาท | นักแสดง |
| --- | --- |
โลแกน / วูล์ฟเวอรีน: ฮิว แจ็กแมน
ชาร์ล เซเวียร์ / ศาสตราจารย์ เอ็กซ์: แพทริค สจ๊วต
คาลิบัน: สตีเฟน เมอร์ชานต์
โดนัลด์ เพียร์ซ: บอยด์ โฮลบรู๊ก
แซนเดอร์ ไรซ์: ริชาร์ด อี แกรนท์
ลอว์รา คินนีย์ / เอ็กซ์-23: ดาฟน์ คีน
การฉายในประเทศไทย

โลแกน เดอะ วูล์ฟเวอรีน ฉายในประเทศไทยวันที่ 2 มีนาคม พ.ศ. 2560 แต่ฉายในประเทศไทยใช้เป็น เรต น.18+
เวคอัปไทยแลนด์
รูปแบบรายการ

เป็นการวิเคราะห์ข่าวโดยพิธีกรและวิทยากรประจำรายการตลอดทั้งรายการ
พิธีกร

ระยะแรกของรายการ ม.ล.ณัฏฐกรณ์ ชูวัสและ ผศ.ดร.พิชญ์เป็นพิธีกรเพียงสามคน ต่อมาในสัปดาห์ที่สอง ตวงพรเข้าร่วมดำเนินรายการในทุกวันอังคารและวันพฤหัสบดี โดย ม.ล.ณัฏฐกรณ์มาดำเนินรายการทุกวันจันทร์, วันพุธและวันศุกร์ ต่อมา ระหว่างเดือนเมษายน-กรกฎาคม พ.ศ. 2555 ตวงพรขอลาพักร้อนจากภารกิจทั้งหมด เป็นระยะเวลา 4 เดือน เนื่องจากมีปัญหาสุขภาพ ระหว่างนั้น ธีรัตถ์ก็เข้ามาช่วยดำเนินรายการแทนตวงพร ในทุกวันอังคารและวันพฤหัสบดี และในระยะใกล้เคียงกัน คือตั้งแต่วันอังคารที่ 17 เมษายน ผศ.ดร.พิชญ์ขอลาไปทำการสอนที่สหพันธ์สาธารณรัฐเยอรมนี
ดังนั้น ทางรายการจึงเชิญบุคคลผู้มีชื่อเสียงหลายท่าน มาร่วมดำเนินรายการแทน เช่นเดียวกับโอกาสพิเศษอื่น ๆ ที่เคยเชิญมาก่อนหน้านั้น จนกระทั่งในเดือนสิงหาคม ผศ.ดร.พิชญ์ก็กลับมาดำเนินรายการเป็นประจำตามปกติ ตั้งแต่วันพุธที่ 1 และตวงพรกลับมาดำเนินรายการในทุกวันพฤหัสบดี ตั้งแต่วันที่ 2 สิงหาคม โดยมีธีรัตถ์เข้าช่วยดำเนินรายการในทุกวันอังคารแทน ส่วนพิธีกรรับเชิญก็ปรับลดเป็นสองคน กล่าวคือวิโรจน์มาดำเนินรายการประจำวันจันทร์แทนชูวัส และศิโรตม์มาดำเนินรายการประจำวันพุธแทน ผศ.ดร.พิชญ์ อย่างต่อเนื่องในทุกสัปดาห์
ในปี พ.ศ. 2561 รายการได้เพิ่มช่วง "Wake Up Cartoon" นำเสนอภาพการ์ตูนล้อการเมืองที่วาดโดย ศักดา แซ่เอียว (เซีย) พร้อมกับการบรรยายโดยพิธีกร (ต่อมาช่วงดังกล่าวย้ายไปไว้ในรายการ Tonight Thailand Extra ทางเพจเฟซบุ๊กวอยซ์ทีวี)
พิธีกร > พิธีกร/นักวิเคราะห์ข่าวหลัก

หม่อมหลวงณัฏฐกรณ์ เทวกุล (28 กุมภาพันธ์ 2554 - 14 สิงหาคม 2559) (25 สิงหาคม 2559 - 17 พฤษภาคม 2567)
ชูวัส ฤกษ์ศิริสุข - บรรณาธิการข่าว หนังสือพิมพ์ประชาไทออนไลน์ (28 กุมภาพันธ์ 2554 - 17 พฤษภาคม 2567)
ดร.วิโรจน์ อาลี - รองคณบดีฝ่ายกิจการนักศึกษา และอาจารย์ประจำคณะรัฐศาสตร์ มหาวิทยาลัยธรรมศาสตร์ (17 เมษายน 2555 - 17 พฤษภาคม 2567) (ปัจจุบันอยู่ NBT)
ศศิพงศ์ ชาติพจน์ (2559 - 2563) (9 มิถุนายน 2566 - 17 พฤษภาคม 2567) (ปัจจุบันอยู่ NBT)
พิธีกร > อดีตพิธีกร/นักวิเคราะห์ข่าวหลัก

ตวงพร อัศววิไล (8 มีนาคม 2554 - ปลายปี พ.ศ. 2560)
พัสวี ฐิติพรวัฒนกุล (2560 - 2562) (ปัจจุบันย้ายไป ทีเอ็นเอ็น 16)
พัชยา มหัตถโนธรรม (2559 - 2562 ) (ปัจจุบันอยู่ NBT)
ผศ.ดร.อรุณี กาสยานนท์ (2562) (ปัจจุบันดำรงตำแหน่งโฆษกพรรคเพื่อไทย)
เอกวรัญญู อัมระปาล (17 มีนาคม 2563 - 31 พฤษภาคม 2565) (ปัจจุบันรับตำแหน่งผู้ช่วยเลขานุการและโฆษกกรุงเทพมหานคร)
ศิโรตม์ คล้ามไพบูลย์ - นักวิชาการอิสระสาขารัฐศาสตร์ เครือข่ายสันติประชาธรรม อาจารย์พิเศษมหาวิทยาลัยธรรมศาสตร์ (20 เมษายน 2555 - 2 มิถุนายน 2566)
อธึกกิต แสวงสุข - คอลัมนิสต์ และอดีตผู้สื่อข่าวหนังสือพิมพ์ เจ้าของนามปากกา "ใบตองแห้ง"
พงษ์เกษม สัตยาประเสริฐ (ปัจจุบันอยู่ไทยรัฐทีวี)
พิธีกร > พิธีกร/นักวิเคราะห์ข่าวรับเชิญ

พิธีกร/นักวิเคราะห์ข่าวรับเชิญนั้นจะมาแทนพิธีกรหรือนักวิเคราะห์ข่าวรับเชิญหลักที่ติดภารกิจเป็นครั้งคราว
ผศ.ดร.พิชญ์ พงษ์สวัสดิ์ - รองคณบดี และอาจารย์ประจำคณะรัฐศาสตร์ จุฬาลงกรณ์มหาวิทยาลัย (28 กุมภาพันธ์ 2554 - ?/ปัจจุบันยุติการทำงานที่ voice tv แล้ว)
ธีรัตถ์ รัตนเสวี
วีรนันต์ กัณหา
พัชยา มหัตถโนธรรม
พิธีกร > พิธีกรรับเชิญพิเศษ

ลักขณา ปันวิชัย - นักเขียน นักคิด เจ้าของนามปากกา "คำ ผกา"
พ.ศ. 2554 - 13 เมษายน, 12 สิงหาคม, 20, 22 กันยายน, 13 - 14 ตุลาคม
สุรนันทน์ เวชชาชีวะ - เลขาธิการนายกรัฐมนตรี และอดีตรัฐมนตรีประจำสำนักนายกรัฐมนตรี
พ.ศ. 2554 - 16, 18, 20 พฤษภาคม, 15, 17, 19, 12 กันยายน
พ.ศ. 2555 - 20 กุมภาพันธ์
สมบัติ บุญงามอนงค์ - นักพัฒนาเอกชน และนักเคลื่อนไหวทางการเมือง
พ.ศ. 2554 - 9, 19 กันยายน, 18 ตุลาคม, 1 พฤศจิกายน, 8 ธันวาคม
พ.ศ. 2555 - 27 มกราคม, 21 กุมภาพันธ์, 21 พฤษภาคม, 19 กันยายน
วันรัก สุวรรณวัฒนา - อาจารย์ประจำคณะศิลปศาสตร์ มหาวิทยาลัยธรรมศาสตร์
พ.ศ. 2554 - 20-21 กันยายน
จอม เพชรประดับ - พิธีกรรายการสนทนาเชิงข่าวทางโทรทัศน์ และอดีตผู้สื่อข่าวหนังสือพิมพ์
พ.ศ. 2554 - 31 ตุลาคม
อธึกกิต แสวงสุข - คอลัมนิสต์ และอดีตผู้สื่อข่าวหนังสือพิมพ์ เจ้าของนามปากกา "ใบตองแห้ง"
พ.ศ. 2555 - 16, 23, 28 กุมภาพันธ์, 27 มีนาคม, 22 พฤษภาคม, 7 มิถุนายน, 21, 24 - 25, 27 - 28 กันยายน
บุญเลิศ คชายุทธเดช - คอลัมนิสต์หนังสือพิมพ์ และอดีตสมาชิกสภาร่างรัฐธรรมนูญ พ.ศ. 2539
พ.ศ. 2555 - 22 กุมภาพันธ์
รองศาสตราจารย์ ดร.ปวิน ชัชวาลพงศ์พันธ์ - นักวิชาการประจำสถาบันเอเชียตะวันออกเฉียงใต้ศึกษา มหาวิทยาลัยเกียวโต และอดีตนักวิชาการมหาวิทยาลัยแห่งชาติสิงคโปร์
พ.ศ. 2555 - 24 กุมภาพันธ์, 21 มิถุนายน
โตมร ศุขปรีชา - บรรณาธิการบริหาร นิตยสารจีเอ็ม
พ.ศ. 2555 - 1 มีนาคม
วีรพัฒน์ ปริยวงศ์ - นักกฎหมายอิสระ
พ.ศ. 2555 - 6 มีนาคม, 27 มิถุนายน
จิตรา คชเดช - นักเคลื่อนไหวเพื่อสิทธิเสรีภาพของแรงงานสตรี
พ.ศ. 2555 - 8 มีนาคม
ประวิตร โรจนพฤกษ์ - ผู้สื่อข่าวอาวุโส หนังสือพิมพ์เดอะเนชั่น
พ.ศ. 2555 - 29 มีนาคม, 23 พฤษภาคม
ณฐิญาณ์ งามขำ - อาจารย์ประจำหลักสูตรรัฐศาสตร์ คณะมนุษยศาสตร์และสังคมศาสตร์ มหาวิทยาลัยราชภัฏสวนดุสิต
พ.ศ. 2555 - 30 มีนาคม, 19, 24 เมษายน, 3, 8, 24, 31 พฤษภาคม, 7, 14, 28 มิถุนายน, 5, 12, 19, 26 กรกฎาคม
ผู้ช่วยศาสตราจารย์ เวียงรัฐ เนติโพธิ์ - อาจารย์ประจำคณะรัฐศาสตร์ จุฬาลงกรณ์มหาวิทยาลัย
พ.ศ. 2555 - 18, 25 เมษายน, 2, 9, 16, 23, 30 พฤษภาคม, 6, 13, 20 มิถุนายน, 4, 11, 18, 25 กรกฎาคม
ชำนาญ จันทร์เรือง - นักวิชาการรัฐศาสตร์อิสระ มหาวิทยาลัยเที่ยงคืน
พ.ศ. 2555 - 7 พฤษภาคม
รองศาสตราจารย์ ดร.ปิยบุตร แสงกนกกุล - อาจารย์ประจำคณะนิติศาสตร์ มหาวิทยาลัยธรรมศาสตร์ และนักวิชาการคณะนิติราษฎร์
พ.ศ. 2555 - 25 พฤษภาคม, 20, 26 กันยายน
นิธินันท์ ยอแสงรัตน์ - บรรณาธิการอาวุโส เครือเนชั่น
พ.ศ. 2555 - 5 มิถุนายน
แขกรับเชิญพิเศษ

เมื่อมีแขกรับเชิญพิเศษมาร่วมรายการ จะใช้ชื่อช่วงพิเศษว่า คอฟฟี วิธ ... (Coffee with ...) ต่อท้ายด้วยชื่อแขกรับเชิญท่านนั้น และเพิ่มเวลาออกอากาศเป็นพิเศษอีก 30 นาที
แขกรับเชิญพิเศษ > พ.ศ. 2554

รองศาสตราจารย์ ดร.ปิยบุตร แสงกนกกุล - อาจารย์ประจำคณะนิติศาสตร์ มหาวิทยาลัยธรรมศาสตร์ และนักวิชาการคณะนิติราษฎร์ (30 กันยายน)
วิสา คัญทัพ - นักเคลื่อนไหวทางการเมือง และกวีการเมือง (14 ตุลาคม)
โรเบิร์ต อัมสเตอร์ดัม - ทนายความระหว่างประเทศ และหัวหน้าสำนักงานกฎหมายอัมสเตอร์ดัมแอนด์เปรอฟ (19 ตุลาคม)
แขกรับเชิญพิเศษ > พ.ศ. 2555

กิตติรัตน์ ณ ระนอง - รองนายกรัฐมนตรี และรัฐมนตรีว่าการกระทรวงการคลัง (2 มกราคม)
ศาสตราจารย์ ดร.สุรชาติ บำรุงสุข - อาจารย์ประจำภาควิชาความสัมพันธ์ระหว่างประเทศ คณะรัฐศาสตร์ จุฬาลงกรณ์มหาวิทยาลัย และคอลัมนิสต์นิตยสารข่าว (3 มกราคม)
ศาสตราจารย์ ดร.วรเจตน์ ภาคีรัตน์ - อาจารย์ประจำคณะนิติศาสตร์ มหาวิทยาลัยธรรมศาสตร์ และนักวิชาการคณะนิติราษฎร์ (4 มกราคม)
รองศาสตราจารย์ ดร.ปวิน ชัชวาลพงศ์พันธ์  - นักวิชาการประจำสถาบันเอเชียตะวันออกเฉียงใต้ศึกษา มหาวิทยาลัยเกียวโต อดีตนักวิชาการมหาวิทยาลัยแห่งชาติสิงคโปร์ (9 มีนาคม, 18 กันยายน)
ผู้ช่วยศาสตราจารย์ ดร.สุดา รังกุพันธ์ - อาจารย์ประจำคณะอักษรศาสตร์ จุฬาลงกรณ์มหาวิทยาลัย (13 มีนาคม)
พลเอก เอกชัย ศรีวิลาศ - ผู้อำนวยการสำนักสันติวิธีและธรรมาภิบาล สถาบันพระปกเกล้า (22 มีนาคม)
ผู้ช่วยศาสตราจารย์ เภสัชกรหญิง ธิดา ถาวรเศรษฐ - ประธานแนวร่วมประชาธิปไตยต่อต้านเผด็จการแห่งชาติ (นปช.) และอดีตกรรมการสมาพันธ์ประชาธิปไตย (11 เมษายน)
สมบัติ บุญงามอนงค์ - นักพัฒนาเอกชน และนักเคลื่อนไหวทางการเมือง (12 เมษายน)
สุรนันทน์ เวชชาชีวะ - เลขาธิการนายกรัฐมนตรี และอดีตรัฐมนตรีประจำสำนักนายกรัฐมนตรี (13 เมษายน)
จตุพร พรหมพันธุ์ - แกนนำแนวร่วมประชาธิปไตยต่อต้านเผด็จการแห่งชาติ และอดีตสมาชิกสภาผู้แทนราษฎร (17 พฤษภาคม)
ดูเพิ่ม

ทูไนท์ไทยแลนด์
แหล่งข้อมูลอื่น

เวคอัปไทยแลนด์ ที่เฟซบุ๊ก
ช่องวอยซ์ทีวี ที่ยูทูบ
ทากุ

ทากุ (ญี่ปุ่น: 多久市; โรมาจิ: Taku-shi) เป็นนครที่ตั้งอยู่ทางตอนกลางของจังหวัดซางะ บนเกาะคีวชู ประเทศญี่ปุ่น มีขนาดพื้นที่ทั้งหมด 96.56 ตารางกิโลเมตร (37.28 ตารางไมล์) มีจำนวนประชากร ณ วันที่ 1 ตุลาคม ค.ศ. 2024 ประมาณ 17,200 คน มีความหนาแน่นของประชากร 178 คนต่อตารางกิโลเมตร ทากุได้เข้าร่วมเครือข่ายเมืองแห่งการเรียนรู้ระดับโลกของยูเนสโกเมื่อ ค.ศ. 2017
ภูมิศาสตร์

นครทากุตั้งอยู่ทางทิศตะวันตกของนครซางะ ซึ่งห่างไปประมาณ 25 กิโลเมตร ตั้งอยู่บริเวณลุ่มน้ำของแม่น้ำอูชิซุ โดยมีตัวเมืองอยู่บริเวณกึ่งกลางและล้อมรอบด้วยภูเขา ทางทิศตะวันออกมีลักษณะเป็นพื้นที่ราบเรียบ และมีช่องเขาที่มีความสูงไม่มากเชื่อมต่อไปยังทิศทางต่าง ๆ
ภูมิศาสตร์ > เทศบาลข้างเคียง

จังหวัดซางะ
นครคารัตสึ
เมืองโคโฮกุ
นครโองิ
เมืองโอมาจิ
นครซางะ
นครทาเกโอะ
ภูมิศาสตร์ > ภูมิอากาศ

นครทากุมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน Cfa) มีลักษณะเด่นคือ ฤดูร้อนที่อบอุ่น และฤดูหนาวที่เย็นสบาย มีหิมะตกเล็กน้อยถึงไม่มีเลย อุณหภูมิเฉลี่ยทั้งปีของนครทากุอยู่ที่ 15.5 °C ปริมาณน้ำฝนเฉลี่ยทั้งปีอยู่ที่ 1,864 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 26.5 °C และต่ำสุดในเดือนมกราคมอยู่ที่ประมาณ 5.0 °C
สถิติประชากร

ตามข้อมูลสำมะโนประชากรของญี่ปุ่น จำนวนประชากรของนครทากุดังแสดงด้านล่าง
| ปี | ประชากร | ±% |
| --- | --- | --- |
|  1940  | 19,882 | —     |
|  1950  | 37,787 | +90.1% |
|  1960  | 45,627 | +20.7% |
|  1970  | 26,785 | −41.3% |
|  1980  | 25,636 | −4.3% |
|  1990  | 25,162 | −1.8% |
|  2000  | 23,949 | −4.8% |
|  2010  | 21,412 | −10.6% |
|  2020  | 18,295 | −14.6% |
ประวัติศาสตร์

พื้นที่ทากุเดิมเป็นส่วนหนึ่งของแคว้นโบราณที่ชื่อแคว้นฮิเซ็ง ต่อมาในยุคเอโดะ พื้นที่ดังกล่าวส่วนใหญ่เป็นส่วนหนึ่งของแคว้นศักดินาซางะ และหลังจากการปฏิรูปเมจิ เมื่อมีการประกาศใช้ระบบเทศบาล ได้มีการจัดตั้งหมู่บ้านต่าง ๆ ขึ้นมา ได้แก่ คิตาตากุ ทากุ นิชิตากุ ฮิงาชิตากุ และมินามิตากุ โดยหมู่บ้านคิตาตากุได้รับการยกฐานะเป็นเมืองเมื่อวันที่ 1 เมษายน ค.ศ. 1949 และเทศบาลเหล่านี้ก็ได้ควบรวมกันเพื่อจัดตั้งเป็นนครทากุเมื่อวันที่ 1 พฤษภาคม ค.ศ. 1954
การเมืองการปกครอง

นครทากุมีการปกครองในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และสภานครที่เป็นฝ่ายนิติบัญญัติระบบสภาเดียวซึ่งประกอบด้วยสมาชิก 15 คน ในแง่ของการเมืองระดับจังหวัด นครทากุเป็นเขตเลือกตั้งที่ให้สมาชิกสภาจังหวัดซางะจำนวน 2 คน และในแง่ของการเมืองระดับชาติ นครทากุเป็นส่วนหนึ่งของเขตเลือกตั้งที่ 2 ของจังหวัดซางะในการเลือกตั้งสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น
เศรษฐกิจ

พื้นที่ทากุเคยเป็นพื้นที่ทำเหมืองถ่านหินที่มีบริษัทหลายแห่งเข้ามาดำเนินกิจการทำเหมือง อย่างไรก็ตาม เหมืองถ่านหินแห่งสุดท้ายได้ปิดตัวลงใน ค.ศ. 1972 ส่งผลให้อุตสาหกรรมถ่านหินต้องยุติลง นครทากุพยายามฟื้นฟูพื้นที่ดังกล่าวให้กลายเป็นแหล่งอุตสาหกรรมโดยอาศัยทำเลที่ตั้งใกล้กับทางด่วนนางาซากิ
การศึกษา

นครทากุมีโรงเรียนประถมศึกษา/มัธยมศึกษาตอนต้นรวม 3 แห่งซึ่งสังกัดเทศบาลนครทากุ และมีโรงเรียนมัธยมศึกษาตอนปลาย 1 แห่งซึ่งสังกัดคณะกรรมการการศึกษาจังหวัดซางะ
การขนส่ง > รถไฟ

บริษัทรถไฟคีวชู: สายคารัตสึ
สถานี: ฮิงาชิทากุ – นากะทากุ – ทากุ
การขนส่ง > ทางหลวง

ทางด่วนนางาซากิ (ทางแยกต่างระดับทากุ, จุดพักรถทากุนิชิ)
ทางหลวงแผ่นดินหมายเลข 203
เมืองพี่น้อง

ชฺวีฟู่ มณฑลชานตง ประเทศจีน
สถานที่ที่น่าสนใจ

ทากุเซเบียว เป็นวัดลัทธิขงจื๊อที่สร้างขึ้นใน ค.ศ. 1708 ถือเป็นวัดขงจื๊อที่เก่าแก่ที่สุดแห่งหนึ่งในญี่ปุ่น และได้รับการกำหนดให้เป็นแหล่งประวัติศาสตร์แห่งชาติและทรัพย์สินทางวัฒนธรรมที่สำคัญของชาติ
บุคคลที่มีชื่อเสียง

มาจิโกะ ฮาเซงาวะ - หนึ่งในนักวาดมังงะหญิงคนแรก ๆ
แหล่งข้อมูลอื่น

เว็บไซต์ทางการของนครทากุ (ในภาษาญี่ปุ่น)
| ด ค ก จังหวัดซางะ |
| --- | --- | --- |
ซางะ (เมืองหลวง)
| นครพิเศษ |  ซางะ  |  |
| นคร |  อิมาริ  คันซากิ  คารัตสึ  คาชิมะ  โองิ  ทาเกโอะ  ทากุ  โทซุ  อูเรชิโนะ  |  |
| เมืองแบ่งตามอำเภอ |  อำเภอฟูจิตสึ ทาระ  อำเภอฮิงาชิมัตสึอูระ เก็งไก  อำเภอคันซากิ โยชิโนงาริ  อำเภอคิชิมะ โคโฮกุ  โอมาจิ  ชิโรอิชิ  อำเภอมิยากิ คามิมิเนะ  คิยามะ  มิยากิ  อำเภอนิชิมัตสึอูระ อาริตะ  |  |
ภาพถ่ายทางอากาศบริเวณตัวเมืองทากุ
นาข้าวในมินามิตากุ
ศาลาว่าการนครทากุ
ทากุเซเบียว
พระสัมพันธวงศ์เธอ พระองค์เจ้าพรรณราย

| พระสัมพันธวงศ์เธอ พระองค์เจ้าพรรณราย |
| --- | --- |
พระสัมพันธวงศ์เธอ พระองค์เจ้าชั้นตรี

ประสูติ: 9 พฤษภาคม พ.ศ. 2381
สิ้นพระชนม์: 22 มิถุนายน พ.ศ. 2457 (76 ปี)
พระสวามี: พระบาทสมเด็จพระจอมเกล้าเจ้าอยู่หัว
พระบุตร: พระเจ้าบรมวงศ์เธอ เจ้าฟ้ากรมขุนขัตติยกัลยา สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์
ราชวงศ์: จักรี
พระบิดา: สมเด็จพระบรมราชมาตามหัยกาเธอ กรมหมื่นมาตยาพิทักษ์
พระมารดา: หม่อมกิ่ม ศิริวงศ์ ณ อยุธยา
พระสัมพันธวงศ์เธอ พระองค์เจ้าพรรณราย (9 พฤษภาคม พ.ศ. 2381 — 22 มิถุนายน พ.ศ. 2457) มีพระนามเดิมว่า หม่อมเจ้าแฉ่ เป็นพระธิดาในสมเด็จพระบรมราชมาตามหัยกาเธอ กรมหมื่นมาตยาพิทักษ์ ประสูติแต่หม่อมกิ่ม ต่อมาได้รับพระราชทานพระนามใหม่ว่า พรรณราย และเข้ารับราชการฝ่ายในเป็นพระมเหสีในพระบาทสมเด็จพระจอมเกล้าเจ้าอยู่หัว
ต่อมาในรัชกาลพระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้สถาปนา หม่อมเจ้าพรรณราย ขึ้นเป็น พระสัมพันธวงศ์เธอ พระองค์เจ้าพรรณราย ด้วยเป็นพระราชมาตุจฉาที่ทรงสนิทสนมมาตั้งแต่ทรงพระเยาว์ พระสัมพันธวงศ์เธอ พระองค์เจ้าพรรณรายสิ้นพระชนม์ ณ ตำหนักที่ประทับในวังท่าพระ ซึ่งเป็นวังของสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ พระโอรส ในรัชสมัยพระบาทสมเด็จพระมงกุฎเกล้าเจ้าอยู่หัว เมื่อวันที่ 22 มิถุนายน พ.ศ. 2457 สิริพระชันษา 76 ปี 44 วัน
พระประวัติ

พระสัมพันธวงศ์เธอ พระองค์เจ้าพรรณราย ประสูติเมื่อวันพุธ แรม 1 ค่ำ เดือน 6 ปีจอ ตรงกับวันที่ 9 พฤษภาคม พ.ศ. 2381 เป็นพระธิดาองค์ที่หกในสมเด็จพระบรมราชมาตามหัยกาเธอ กรมหมื่นมาตยาพิทักษ์ ต้นราชสกุลศิริวงศ์ (พระราชโอรสในพระบาทสมเด็จพระนั่งเกล้าเจ้าอยู่หัว กับเจ้าจอมมารดาทรัพย์ ในรัชกาลที่ 3) ประสูติแต่หม่อมกิ่ม (สกุลเดิม แซ่จิ๋ว) มีพระภาดาพระภคินีร่วมพระบิดาแปดองค์ หนึ่งในนั้นคือสมเด็จพระเทพศิรินทราบรมราชินี พระมเหสีในพระบาทสมเด็จพระจอมเกล้าเจ้าอยู่หัว ดังนั้นพระองค์จึงเป็นพระมาตุจฉาในพระบาทสมเด็จพระจุลจอมเกล้าเจ้าอยู่หัว ขณะที่พระชนนีคือหม่อมกิ่ม เป็นธิดาของจีนก๊วง แซ่จิ๋ว กับแตง แซ่ลี้ ทั้งสองมีเชื้อสายจีน น้องสาวคนหนึ่งของหม่อมกิ่มชื่อเอี่ยม สมรสกับจีนอู่ แซ่เล้า อาของเจ้าจอมมารดาอ่วม ในรัชกาลที่ 5
เมื่อชันษาได้เพียงขวบปี พระบิดาก็สิ้นพระชนม์ พระบาทสมเด็จพระนั่งเกล้าเจ้าอยู่หัวพระอัยกา จึงรับไปอำรุงเลี้ยงในพระบรมมหาราชวัง พร้อมพระราชทานพระนามใหม่ว่า พรรณราย ขณะที่สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ไม่แน่พระทัยว่าพระบาทสมเด็จพระนั่งเกล้าเจ้าอยู่หัว หรือพระบาทสมเด็จพระจอมเกล้าเจ้าอยู่หัวเป็นผู้พระราชทานนาม และให้สมเด็จพระบรมราชมาตามหัยิกาเธอ กรมพระยาสุดารัตน์ราชประยูร ซึ่งเป็นปิตุจฉาของหม่อมเจ้าพรรณรายรับไปเลี้ยงจนทรงพระเจริญตามลำดับ ฝ่ายพระประยูรญาติรวมทั้งพระบาทสมเด็จพระจอมเกล้าเจ้าอยู่หัว มักเรียกหม่อมเจ้าพรรณรายว่า หญิงแฉ่ หรือ แฉ่พรรณราย แม้กระทั่งพระบาทสมเด็จพระจุลจอมเกล้าเจ้าอยู่หัวเองก็ทรงเรียกว่า น้าแฉ่ สาเหตุที่ได้รับพระนามลำลองว่า "แฉ่" นั้น เป็นเพราะทรงพระกันแสงหนักเมื่อแรกเข้ามาอยู่ในพระบรมมหาราชวัง
เข้ารับราชการฝ่ายใน

ในรัชสมัยพระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้าฯ ชุบเลี้ยงหม่อมเจ้าพรรณรายเข้ารับราชการฝ่ายใน และหลังจากที่สมเด็จพระนางเจ้ารำเพยภมราภิรมย์ พระเชษฐภคินีของหม่อมเจ้าพรรณรายเสด็จสวรรคตแล้ว หม่อมเจ้าพรรณรายจึงเป็นพระมเหสีเพียงองค์เดียวตลอดรัชกาล และทรงปกครองฝ่ายในสืบมา สังเกตได้จากการเสด็จออกรับแขกเมืองในฐานะ "เจ้าฝ่ายใน" หรือ "ควีน" ออกปรากฏพระองค์แทนพระเชษฐภคินีผู้ล่วงลับ อย่างไรก็ตามไม่มีการเฉลิมพระอิสริยยศให้สูงขึ้นแต่อย่างใด และมีประสูติการพระราชบุตรในพระบาทสมเด็จพระจอมเกล้าเจ้าอยู่หัวสองพระองค์ คือ
พระเจ้าลูกเธอ พระองค์เจ้ากรรณิกาแก้ว (พ.ศ. 2398-2425) ต่อมาพระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ สถาปนาพระอิสริยยศสูงสุดที่ เจ้าฟ้ากรมขุนขัตติยกัลยา
พระเจ้าลูกยาเธอ พระองค์เจ้าจิตรเจริญ (พ.ศ. 2406-2490) ต่อมาพระบาทสมเด็จพระปรเมนทรมหาอานันทมหิดล พระอัฐมรามาธิบดินทร ทรงพระกรุณาโปรดเกล้าฯ สถาปนาพระอิสริยยศสูงสุดที่ สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ เป็นต้นราชสกุลจิตรพงศ์
เมื่อวันที่ 10 พฤศจิกายน พ.ศ. 2443 พระบาทสมเด็จพระจุลจอมเกล้าเจ้าอยู่หัวมีพระบรมราชโองการให้สถาปนาหม่อมเจ้าพรรณรายขึ้นเป็นพระองค์เจ้าฝ่ายใน มีพระนามว่า พระสัมพันธวงศ์เธอ พระองค์เจ้าพรรณราย ทรงศักดินา 3,000และทรงพระกรุณาโปรดเกล้าฯ พระราชทานเครื่องยศในเวลาพระราชทานพระสุพรรณบัฏ อันประกอบด้วย หีบหมากเสวยไม้แดงหุ้มทองคำลงยาตราปราสาท 1 หีบ หีบหมากทองคำใหญ่ลายจำหลักเครื่องพร้อม 1 หีบ กระโถนทองคำ 1 กระโถน กาน้ำเสวยทองคำทรงมัณฑ์ทองคำ 1 กา
สิ้นพระชนม์

พระสัมพันธวงศ์เธอ พระองค์เจ้าพรรณราย ประทับในพระบรมมหาราชวังมาโดยตลอด ต่อมาเมื่อสมเด็จพระเจ้าบรมวงศ์เธอ เจ้าฟ้ากรมพระนริศรานุวัดติวงศ์ ได้รับพระราชทานวังท่าพระแล้ว พระองค์จึงได้ออกจากพระราชวังมาประทับร่วมวังพระโอรสตั้งแต่ปี พ.ศ. 2428
พระสัมพันธวงศ์เธอ พระองค์เจ้าพรรณราย ประชวรพระโรคบิด และสิ้นพระชนม์เมื่อวันที่ 22 มิถุนายน พ.ศ. 2457 เวลา 20:30 น. สิริพระชันษา 76 ปี 44 วัน วันต่อมา เวลาบ่าย 5 โมงเศษ สมเด็จพระเจ้าบรมวงศ์เธอ เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช เสด็จแทนพระองค์ในการพระราชทานน้ำสรงพระศพ เมื่อสมเด็จพระศรีพัชรินทราบรมราชินีนาถ พระบรมราชชนนีพันปีหลวง และพระบรมวงศานุวงศ์ สรงพระศพตามลำดับ เจ้าพนักงานประจุกรรมเสร็จแล้วเชิญพระศพลงพระลอง ตั้งบนแว่นฟ้า 2 ชั้น ประกอบพระโกศไม้สิบสอง ตั้งเครื่องราชอิสริยยศและเครื่องสูง สมเด็จเจ้าฟ้าฯ กรมพระยาภาณุพันธุวงศ์วรเดชทรงทอดผ้าไตร 20 ผ้าขาว 40 พับ พระสงฆ์สดับปกรณ์ พระพิธีธรรมสวดพระอภิธรรม มีกำหนด 1 เดือน
พระเกียรติยศ

| ธรรมเนียมพระยศของ พระองค์เจ้าพรรณราย |
| --- | --- |
การทูล: ใต้ฝ่าพระบาท
การแทนตน: เกล้ากระหม่อม/เกล้ากระหม่อมฉัน
การขานรับ: เกล้ากระหม่อม/เพคะ
พระเกียรติยศ > พระอิสริยยศ

9 พฤษภาคม พ.ศ. 2381 — 29 เมษายน พ.ศ. 2382 : หม่อมเจ้าแฉ่
29 เมษายน พ.ศ. 2382 — 25 พฤศจิกายน พ.ศ. 2443 : หม่อมเจ้าพรรณราย
25 พฤศจิกายน พ.ศ. 2443 — 22 มิถุนายน พ.ศ. 2457 : พระสัมพันธวงศ์เธอ พระองค์เจ้าพรรณราย
พระเกียรติยศ > เครื่องราชอิสริยาภรณ์

พ.ศ. 2444 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายใน)
พ.ศ. 2443 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
พ.ศ. 2436 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายใน)
พ.ศ. 2447 –  เหรียญรัตนาภรณ์ รัชกาลที่ 4 ชั้นที่ 2 (ม.ป.ร.2)
พ.ศ. 2451 –  เหรียญรัตนาภรณ์ รัชกาลที่ 5 ชั้นที่ 3 (จ.ป.ร.3)
พงศาวลี

ตำหนักพรรณราย วังท่าพระ
007 รหัสสังหาร

| 007 รหัสสังหาร |
| --- | --- |
กำกับ: จอห์น เกลน
เขียนบท:   ไมเคิล จี. วิลสัน  ริชาร์ด เมบอม 
สร้างจาก: เจมส์ บอนด์ โดย เอียน เฟลมมิง
อำนวยการสร้าง:   อัลเบิร์ต อาร์. บรอคโคลี  ไมเคิล จี. วิลสัน 
นักแสดงนำ:   ทิโมธี ดาลตัน  แครี โลเวลล์  รอเบิร์ต ดาวี  เบนิซิโอ เดล โตโร  ทาลิซา โซโต  แอนโทนี เซอร์เบ 
กำกับภาพ: อเลก มิลล์ส
ตัดต่อ: จอห์น โกรเวอร์
ดนตรีประกอบ: ไมเคิล เคเมน
บริษัทผู้สร้าง: อีออนโปรดักชันส์ ยูไนเต็ดอาร์ตติสต์ 
ผู้จัดจำหน่าย: เอ็มจีเอ็ม/ยูเอ คอมมิวนิเคชันส์ โค. (สหรัฐ) ยูไนเต็ด อินเตอร์เนชั่นแนล พิคเจอร์ส (นานาชาติ)
วันฉาย:   13 มิถุนายน ค.ศ. 1989 (1989-06-13) (ลอนดอน)    14 กรกฎาคม ค.ศ. 1989 (1989-07-14) (สหราชอาณาจักร/สหรัฐ) 
ความยาว: 133 นาที
ประเทศ: สหราชอาณาจักร สหรัฐ
ภาษา: อังกฤษ
ทุนสร้าง: 32 ล้านดอลลาร์สหรัฐ
ทำเงิน: 156.1 ล้านดอลลาร์สหรัฐ
007 รหัสสังหาร (อังกฤษ: Licence to Kill) เป็นภาพยนตร์แนวสายลับฉายเมื่อปี ค.ศ. 1989 เป็นภาพยนตร์เรื่องที่สิบหกใน ภาพยนตร์ชุด เจมส์ บอนด์ ที่สร้างโดย อีออนโปรดักชันส์ แสดงนำโดย ทิโมธี ดาลตัน รับบทเป็น เจมส์ บอนด์ สายลับเอ็มไอ6 ครั้งสุดท้าย ในภาพยนตร์ บอนด์ถูกพักงานจากเอ็มไอ6 หลังเขาตามล่าเจ้าพ่อค้ายาเสพติด ฟรานซ์ ซานเชซ ผู้ที่สั่งให้ทำร้าย ฟีลิกซ์ ไลเทอร์ เพื่อนสายลับซีไอเอของบอนด์และฆ่าภรรยาของฟีลิกซ์ หลังการแต่งงานของพวกเขา
007 รหัสสังหาร เป็นภาพยนตร์บอนด์เรื่องแรกที่ไม่ได้ใช้ชื่อเรื่องของเอียน เฟลมมิง ถึงแม้ว่าเนื้อเรื่องในภาพยนตร์จะเป็นต้นฉบับ แต่ก็มีองค์ประกอบบางส่วนจากนวนิยายของเฟลมมิง ได้แก่ ลีฟแอนด์เลตดาย และ เรื่องสั้น "เดอะฮิลเดอแบรนด์แรริตี" ผสมผสานกับแรงบันดาลใจจากภาพยนตร์เรื่อง โยจิมโบ ของ อากิระ คูโรซาวะ ภาพยนตร์กำกับโดย จอห์น เกลน ซึ่งเป็นการกำกับครั้งที่ห้าติดต่อกันและครั้งสุดท้ายของเขา, เป็นภาพยนตร์บอนด์เรื่องสุดท้ายที่มีนักแสดง โรเบิร์ต บราวน์ เป็น เอ็ม และ แคโรไลน์ บลิสส์ เป็น มิสมันนีเพนนี และเป็นภาพยนตร์บอนด์เรื่องสุดท้ายที่ใช้บริการ ผู้เขียนบท ริชาร์ด เมบอม, ผู้ออกแบบฉากชื่อเรื่อง มอริซ บินเดอร์ และผู้อำนวยการสร้าง อัลเบิร์ต อาร์. บรอคโคลี หลังเมบอมและบินเดอร์เสียชีวิตในปี ค.ศ. 1991 และบรอคโคลีเสียชีวิตเมื่อปี ค.ศ. 1996 แต่เดิมภาพยนตร์มีชื่อว่า ไลเซนซ์รีโวกด์ (อังกฤษ: Licence Revoked) เพื่อให้เข้ากับเนื้อเรื่องของภาพยนตร์ ชื่อเรื่องถูกเปลี่ยนช่วงหลังการถ่ายทำ เนื่องจากผู้ชมทดสอบชาวอเมริกากล่าวว่า ชื่อนั้นหมายถึงการถูกเพิกถอนใบอนุญาตขับรถ
007 รหัสสังหาร เป็นภาพยนตร์บอนด์เรื่องแรกที่ถ่ายทำนอกสหราชอาณาจักรทั้งหมด ด้วยเหตุผลด้านงบประมาณ มีการถ่ายทำหลักบนสถานที่ในเม็กซิโกและสหรัฐ ขณะที่ฉากภายในถ่ายทำที่ เอสตูดิโอสชูรูบัสโก แทนที่ ไพน์วูดสตูดิโอส์ ภาพยนตร์ทำเงิน 156 ล้านดอลลาร์สหรัฐทั่วโลกและได้รับการตอบรับที่ดีจากนักวิจารณ์ โดยชมในเรื่องการแสดงโลดโผน แต่นักวิจารณ์บางคนก็ติว่า ภาพยนตร์นั้นมีโทนที่มืดหม่นกว่าภาพยนตร์บอนด์ก่อนหน้านี้อย่างเห็นได้ชัด เช่นเดียวกับการแสดงเป็นบอนด์ของดาลตัน
นักแสดง

ทิโมธี ดาลตัน เป็น เจมส์ บอนด์ 007, สายลับเอ็มไอ6 โดยเขาลาออกจากการเป็นสายลับเพื่อล้างแค้นเจ้าพ่อค้ายาเสพติด ฟรานซ์ ซานเชซ
แครี โลเวลล์ เป็น แพม บูเวียร์, อดีตนักบินกองทัพบกสหรัฐและเป็นผู้ให้ข้อมูลกับสำนักงานปราบปรามยาเสพติด
รอเบิร์ต ดาวี เป็น ฟรานซ์ ซานเชซ, เจ้าพ่อค้ายาเสพติดที่ทรงอิทธิพลที่สุดในลาตินอเมริกา เป็นที่ต้องการตัวของป.ป.ส.มานานหลายปีแล้ว
ทาลิซา โซโต เป็น ลูเป ลาโมรา, แฟนสาวของซานเชซที่มีความรู้สึกโรแมนติกกับบอนด์
แอนโทนี เซอร์เบ เป็น มิลตัน เครสต์, ลูกสมุนของซานเชซ เป็นผู้ดำเนินการศูนย์วิจัยทางทะเลเวฟเครสต์และเป็นผู้ที่ถูกบอนด์จัดฉากเพื่อซานเชซคิดว่าเครสต์ทรยศเขา
เอเวอเรตต์ แมกกิลล์ เป็น เอ็ด คิลลิเฟอร์, เจ้าหน้าที่ป.ป.ส.สองหน้า ผู้ปล่อยซานเชซจากการถูกคุมขัง
แฟรงค์ แม็คเร เป็น ชาร์กี, เพื่อนของฟีลิกซ์ ไลเทอร์ ซึ่งเป็นเจ้าของธุรกิจเรือเช่าเหมาลำ
เดสมอนด์ เลเวลีน เป็น คิว, พันธมิตรของบอนด์ ผู้จัดหาอุปกรณ์ต่าง ๆ และช่วยเหลือเขาในปฏิบัติการ
โรเบิร์ต บราวน์ เป็น เอ็ม, หัวหน้าเอ็มไอ6 และหัวหน้าของบอนด์ โดยเขาเป็นผู้เพิกถอนใบอนุญาตดับเบิ้ล-0 ของบอนด์
แคโรไลน์ บลิส เป็น มิสมันนีเพนนี, เลขาส่วนตัวของเอ็ม
แอนโธนี สตาร์ก เป็น ทรูแมน-ลอดจ์, ที่ปรึกษาทางการเงินของซานเชซ
แกรนด์ แอล. บุช เป็น ฮอว์กินส์, เจ้าหน้าที่ป.ป.ส.ที่ไม่เห็นด้วยกับความอาฆาตของบอนด์
เบนิซิโอ เดล โตโร เป็น ดาริโอ, ลูกสมุนส่วนตัวของซานเชซ
อเลฮานโดร บราโช เป็น เปเรซ, หนึ่งในลูกสมุนของซานเชซ
กาย เดอ เซนต์ ไซร์ เป็น บรานท์ หนึ่งในลูกสมุนของซานเชซ
ไดอานา ลี-ชู เป็น โลติ, สายลับป.ป.ส.หญิงฮ่องกงทำงานร่วมกับควาง
เรเฟอร์ จอห์นสัน เป็น มัลเลนส์, เจ้าหน้าที่ป.ป.ส.
เดวิด เฮดิสัน เป็น ฟีลิกซ์ ไลเทอร์, อดีตสายลับซีไอเอ ปัจจุบันเป็นเจ้าหน้าที่ป.ป.ส.และเพื่อนสนิทของบอนด์
ดอน สเตราด์ เป็น พันเอก เฮลเลอร์, หัวหน้าฝ่ายรักษาความปลอดภัยของซานเชซ
พริสซิลลา บาร์นส์ เป็น เดลลา เชอร์ชิล, คู่หมั้นของฟีลิกซ์ ไลเทอร์ แล้วก็กลายเป็นเจ้าสาว
แครี-ฮิโรยูกิ ทากาวะ เป็น ควาง, เจ้าหน้าที่ตำรวจฮ่องกง ถูกส่งตัวเพื่อเข้าไปแทรกซึมในศูนย์กลางการปฏิบัติการของซานเชซ
เปโดร อาร์เมนดาริซ เป็น ประธานาธิบดี เฮกเตอร์ โลเปซ, ประธานาธิบดีของเมืองอิสต์มัส
เวย์น นิวตัน เป็น ศาสตราจารย์ โจ บุตเชอร์, คนกลางของซานเชซและผู้ประกาศในโทรทัศน์ของศูนย์วิปัสสนาโอลิมปาเทก